“วิษณุ”เผยกม.ที่รัฐบาล-คสช.ได้ผลักดันผ่านสภาฯแล้ว 84 ฉบับ จาก 110 ฉบับ
"วิษณุ"เผยกม.ที่รัฐบาล-คสช.ได้ผลักดันผ่านสภาฯแล้ว 84 ฉบับ จาก 110 ฉบับ
19 พ.ค. 2558

พล.ต.สรรเสริญ แก้วกำเนิด รองโฆษกประจำสำนักนายกรัฐมนตรี เปิดเผยว่า นายวิษณุ เครืองาม รองนายกรัฐมนตรี ด้านกฎหมาย ได้รายงานต่อที่ประชุมคณะรัฐมนตรีถึงความคืบหน้าของร่างกฎหมายต่างๆ ว่า รัฐบาลและคณะรักษาความสงบแห่งชาติ(คสช.) ได้นำเสนอร่างกฎหมายสำคัญรวม 110 ฉบับ ซึ่งในจำนวนนี้ได้ผ่านความเห็นชอบจากสภานิติบัญญัติแห่งชาติ(สนช.) ไปแล้ว 84 ฉบับ โดยขณะนี้ยังอยู่ในขั้นตอนการรอประกาศในราชกิจจานุเบกษาก่อนที่จะมีผลบังคับใช้ต่อไป และอีก 26 ฉบับที่ยังอยู่ในระหว่างการพิจารณาของ สนช.
รองโฆษกฯ กล่าวว่า ทั้งหมดนี้เป็นไปตามเป้าหมายของคณะรัฐมนตรีและ คสช. ที่มุ่งจะผลักดันกฎหมายต่างๆ เหล่านี้ให้เกิดการแก้ไขปัญหาทั้งด้านเศรษฐกิจ สังคม และการเมือง รวมทั้งกฎหมายต่างๆ ในอดีตในที่รัฐบาลชุดก่อนๆ ไม่กล้าที่จะผลักดัน แต่เมื่อรัฐบาลชุดนี้เล็งเห็นแล้วว่าเป็นกฎหมายที่มีประโยชน์ต่อประชาชนโดยรวม ก็จึงได้มีการผลักดันให้มีผลบังคับใช้ต่อไป